Posle fotografija oblaka iznad Bariča koje nam je juče poslao čitalac Vlada Spasić, javio nam se i čitalac Darko Dakić koji je sličnu pojavu snimio na nebu iznad Novog Beograda i Zemuna. Stručnjaci kažu da nema razloga za paniku jer je u pitanju prirodna pojava.

Tragovi plaše građane

Dakić je juče u periodu od 11.30 sati do 17 sati video bele i neobične tragove na nebu.

- Pokušao sam da upozorim Agenciju za zaštitu životne sredine da je nebo izuzetno neobično , da avioni ostavljaju tragove iza sebe koji ostaju satima i da se od tih tragova formiraju oblakolike mase koje polako padaju na tlo. Rečeno mi je da Agencija nije nadležna za zagađivanje vazduha a da koncentracije zagađenja tla na aluminijum, stroncijum i barijum koji su potvrđeni kao "pratioci" kemtrejlova Agencija ne moze da ispita jer nema opremu . To bi jedino mogla ovlašćena prtivatna firma da uradi ali Ministarstvo poljoprivrede u čijem sastavu je Agencija za zaštitu životne sredine nema novca za to, a i sam postupak bi trajao makar mesec dana jer bi morao biti raspisan tender za ceo postupak - kaže Dakić, čitalac koji nam je poslao fotografije.

Nebo nad Beogradom zabrinjava građane Iako neki veruju da su u pitanju hemijski tragovi (kemtrejls), koji nikad naučno nisu dokazani, iz RHMZ-a poručuju da je u pitanju prirodna pojava i da nema potrebe da se stvara misterija. Čitalac iz Republike Srpske: Isti tragovi na nebu nad Banjalukom Redakciji "Blica" javio se i čitalac iz Banjaluke koji kaže da iste tragove koji su viđeni na nebu iznad Beograd, mesecima primećuje i nad Banjalukom. - Veoma je jednostavno razlikovati običan mlazni avion i avion koji ostavlja pomenute tragove koji se neobično dugo zadržavaju. U to sam se uverio kad sam u jednom momentu primetio dva mlazna aviona čiji je trag normalno nestajao i dva ili tri aviona čiji se trag neobično zadržavao. U istom momentu sam posetio sajt Flightradar24.com koji u realnom vremenu registruje komercijalne letove i konstantovao da su nad Banjalukom bila registrovana samo dva leta, iako sam jasno video četiri ili pet - kaže naš čitalac. On naglašava da ga je ova pojava posebno zaintrigirala nakon majskih poplava koje su zadesile region, jer je, kako kaže, aktivnost tih aviona pre poplava bila velika. Takođe, kaže da se obratio Ministarstvu saobraćaja i veza Republike Srpske, ali da nije dobio odgovor, niti se, kako kaže, u Republici Srpskoj neko oglašavao po tom pitanju. Dok jedni uživaju u pogledu na nebo koji je išaran tragovima mlaznih aviona, drugi se plaše i žele da ispitaju koncentraciju aluminijuma, stroncijuma i barijuma.